Algirdas Kumža

Algirdas Kumža (g. 1956 m. lapkričio 29 d. Palūkstyje, Telšių rajonas) – Lietuvos teisininkas, komjaunimo darbuotojas, politinis ir visuomenės veikėjas, diplomatas, signataras.

 Biografija 

1975 m. aukso medaliu baigė Varnių vidurinę mokyklą. 1980 m. baigė Vilniaus universiteto (VU) Teisės fakultetą, teisininkas.

1979–1984 m. VU studentų profsąjungos komiteto pirmininkas, VU komjaunimo organizacijos sekretorius, 1980–1984 m. Teisės fakulteto lektorius. 1984–1989 m. LLKJS CK sekretorius. 1988–1990 m. Sąjūdžio Vilniaus tarybos narys. 1989–1990 m. LKP CK Ideologijos skyriaus vedėjo pavaduotojas, Kultūros sektoriaus vedėjas.

1990–1992 m. LR AT deputatas, signataras, Liberalų frakcijos narys. 1990–1992 m. Lietuvos liberalų sąjungos narys.https://www3.lrs.lt/pls/inter/w5_lrs.seimo_narys?p_asm_id=188&p_int_tv_id=0&p_kalb_id=1&p_kade_id=1 1992–1994 m. privačios juridinės kontoros savininkas. 1994–1997 m. dienraščio „Lietuvos rytas“ vyr. redaktoriaus Gedvydo Vainausko pavaduotojas. Vienas iš UAB „Lietuvos rytas“ akcininkų (2024 m. – 7,23%).https://rekvizitai.vz.lt/imone/lietuvos_rytas/juridinis-asmuo/ 1998–2003 m. prezidento Valdo Adamkaus Nacionalinio saugumo ir užsienio politikos darbo grupės patarėjo konsultantas. 1999–2006 m. Taraso Ševčenkos fondo pirmininkas.Kas yra kas Lietuvoje: Lietuvos pasiekimai 2008. – Kaunas: Neolitas, 2008. – 776 psl. 2006–2009 m. LR nepaprastasis ir įgaliotasis ambasadorius Ukrainoje.https://e-seimas.lrs.lt/portal/legalAct/lt/TAD/TAIS.270090 2010–2018 m. įmonių grupės „ARVI“ tarptautinių ryšių ir komunikacijos vadovas. 2021 m. skirta valstybinė signataro renta.

Lietuvos kuksando asociacijos vadovas, pirmasis kuksando meistras Lietuvoje.https://rekvizitai.vz.lt/imone/lietuvos_kuksando_asociacija/https://kuksando.lt/algirdas-kumza-pirmasis-kuksando-meistras-lietuvoje/

 Bibliografija 
 Žingsniai: politikos dialogai / Gedvydas Vainauskas, Algirdas Kumža. – Vilnius: Periodika, 1990. – 75 p.
 Kuksando. Kelio knyga. – Vilnius: Alma littera, 2018. – 257 p.: iliustr. – ISBN 978-609-01-3137-4
 Rasa. Po angelo sparnu: tikra istorija. – Vilnius: Alma littera, 2019. – 190 p. – ISBN 978-609-01-3630-0
 Himalajai. Vienos ekspedicijos dienoraštis. – Vilnius: BALTO leidybos namai, 2019. – 303 p.: iliustr. – ISBN 978-609-8233-80-3
 Oranžinis romanas: ambasadoriaus užrašai. – Vilnius: BALTO leidybos namai, 2022. – 239 p.: iliustr. – ISBN 978-609-487-246-4

 Įvertinimas 
 2000 m. Lietuvos nepriklausomybės medalis
 2009 m. Ukrainos 2 laipsnio ordinas „Už nuopelnus“
 2019 m. LR URM garbės ženklas „Lietuvos diplomatijos žvaigždė“Ambasadoriui A. Kumžai įteikta „Lietuvos diplomatijos žvaigždė“, 2019-06-28

 Šaltiniai 

|-

Kategorija:Lietuvos TSR politiniai veikėjai
Kategorija:Kovo 11 akto signatarai
Kategorija:Lietuvos ambasadoriai Ukrainoje
Kategorija:Lietuvos profsąjungiečiai
Kategorija:Lietuvos alpinistai